CELEX: 
Language: da
Date: 2022-01-21 00:00:00
Title: KOMMISSIONENS GENNEMFØRELSESFORORDNING (EU) / om fastlæggelse af kriterierne for at fastslå, at et skib producerer en reduceret mængde affald og håndterer affaldet på en bæredygtig og miljømæssig forsvarlig måde i overensstemmelse med Europa-Parlamentets og Rådets direktiv (EU) 2019/883

KOMMISSIONENS GENNEMFØRELSESFORORDNING (EU) …/…
            
            
               af 21.1.2022
            
            
               om fastlæggelse af kriterierne for at fastslå, at et skib producerer en reduceret mængde affald og håndterer affaldet på en bæredygtig og miljømæssig forsvarlig måde i overensstemmelse med Europa-Parlamentets og Rådets direktiv (EU) 2019/883
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv (EU) 2019/883 af 17. april 2019 om modtagefaciliteter i havne til aflevering af affald fra skibe, om ændring af direktiv 2010/65/EU og om ophævelse af direktiv 2000/59/EF
                  1
               , særlig artikel 8, stk. 5, og
            
            
               ud fra følgende betragtninger:
            
            
               (1)Med henblik på nedsættelse af afgifterne i artikel 8, stk. 4, i direktiv (EU) 2019/883 bør kriterierne i bilaget anvendes.
            
            
               (2)Kriterierne i bilagets afsnit 1 afspejler grundlæggende tiltag til at reducere mængden af affald. De bør derfor være obligatoriske.
            
            
               (3)De yderligere kriterier i bilagets afsnit 2 kan anvendes til at skabe incitament til særlige praksisser og særligt udstyr, som også kan være nyttige til at reducere mængden af affald. Disse kriterier bør derfor være valgfrie. 
            
            
               (4)For at skabe ensartede betingelser for anvendelsen af afgiftsnedsættelsen i artikel 8, stk. 5, i direktiv (EU) 2019/883 er det afgørende, at medlemsstaterne anvender en harmoniseret metode. Gennemførelsesretsakter vedtaget i medfør af direktiv (EU) 2019/883 bør derfor tage form af gennemførelsesforordninger. 
            
            
               (5)Foranstaltningerne i denne forordning er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe —
            
            
               VEDTAGET DENNE FORORDNING:
            
            
               Artikel 1
            
            
               1.Modtagefaciliteterne i havne eller havnemyndighederne tager kriterierne i bilagets afsnit 1 i betragtning, når de beregner afgiftsnedsættelsen i overensstemmelse med artikel 8, stk. 5, første afsnit, litra b), i direktiv (EU) 2019/883.
            
            
               2.Modtagefaciliteterne i havne eller havnemyndighederne kan tage kriterierne i bilagets afsnit 2 i betragtning, når de beregner afgiftsnedsættelsen i overensstemmelse med artikel 8, stk. 5, første afsnit, litra b), i direktiv (EU) 2019/883.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
         
         
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 21.1.2022.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 151 af 7.6.2019, s. 116. 
               
            
      
    ---documentbreak--- 
      
         
         
            
               BILAG 
            
            
            
               Afsnit 1 
            
            
               Liste over obligatoriske kriterier, jf. artikel 1 stk. 1 
            
            
                     
                        Kriterier
                     
                  
                  
                     
                        Tilknyttede elementer
                     
                  
                  
                     
                        Tilknyttet bilag til MARPOL-konventionen
                     
                  
                  
                     
                        Mulige verifikationsmetoder
                           1
                        
                     
                  
               
                     
                        Adskillelse om bord i overensstemmelse med resolution MEPC.295(71) og garanti for aflevering til hensigtsmæssige modtagefaciliteter i havne, som opfylder kravene i artikel 4, stk. 2, litra d), i direktiv (EU) 2019/883.
                     
                  
                  
                     
                        Drift og forvaltning
                     
                  
                  
                     
                        Bilag V
                     
                  
                  
                     
                        Green Award, ISO 21070, Blue Angel, Green Marine, affaldsleveringskvittering, fartøjsspecifik affaldsstyringsplan godkendt af fartøjets klassifikationsselskab, ISO 14001-miljøledelsessystem.
                     
                  
               
                     
                        Miljømæssigt bæredygtige indkøbspolitikker (reduktion af emballagematerialer, f.eks. bulkpakning og undgåelse af engangsplast)
                     
                  
                  
                     
                        Forvaltning
                     
                  
                  
                     
                        Bilag V
                     
                  
                  
                     
                        Green Award, ISO 21070, Blue Angel, Green Marine, fartøjsspecifik affaldsstyringsplan godkendt af fartøjets klassifikationsselskab, ISO 14001-miljøledelsessystem.
                     
                  
               
               Afsnit 2 
            
            
               Liste over valgfrie kriterier, jf. artikel 1, stk. 2
            
            
                     
                        Kriterier
                     
                  
                  
                     
                        Tilknyttede elementer
                     
                  
                  
                     
                        Tilknyttet bilag til MARPOL-konventionen
                     
                  
                  
                     
                        Mulige verifikationsmetoder
                           2
                        
                     
                  
               
                     
                        Anvendelse af alternative brændstoffer
                           3
                         og andre energikilder under sejladsen til anløbshavnen eller ved kaj (f.eks. strømforsyning fra land, vind- eller solenergi)
                     
                  
                  
                     
                        Skibes udformning, teknologi og drift
                     
                  
                  
                     
                        Bilag I
                     
                  
                  
                     
                        Green Award, bunkerleveringsattester, olieoptegnelsesbog , klasse- eller myndighedscertificering, forvaltningsplan for skibes energieffektivitet.
                     
                  
               
                     
                        Anvendelse af et white box-system < 5ppm (til kontrol og overvågning af udledningen af ballastvand fra fartøjet)
                     
                  
                  
                     
                        Teknologi og drift
                     
                  
                  
                     
                        Bilag I
                     
                  
                  
                     
                        Klassecertifikat, typegodkendelsesdokumentation
                     
                  
               
                     
                        Olieudskiller < 5 ppm
                     
                  
                  
                     
                        Teknologi og drift
                     
                  
                  
                     
                        Bilag I
                     
                  
                  
                     
                        Klassecertifikat, typegodkendelsesdokumentation, Green Award, Clean Shipping Index (CSI), Green Marine, Blue Angel
                     
                  
               
                     
                        Olieudskiller < 5 ppm + alarmsystem og automatisk stop for skibe   
                        < 10 000 BT
                     
                  
                  
                     
                        Teknologi og drift
                     
                  
                  
                     
                        Bilag I
                     
                  
                  
                     
                        Klassecertifikat, typegodkendelsesdokumentation, Green Award, CSI, Green Marine, Blue Angel
                     
                  
               
                     
                        Skibet anvender ikke oliefiltreringsanlæg til udtømning, men adskiller alt ballastvand og slam og tømmer det herefter ud i modtagefaciliteter i havne
                     
                  
                  
                     
                        Drift
                     
                  
                  
                     
                        Bilag I
                     
                  
                  
                     
                        Olieoptegnelsesbog, affaldskvitteringer
                     
                  
               
                     
                        Spildevandsbehandlingssystem i overensstemmelse med Den Internationale Søfartsorganisations resolution MEPC.227(64) for alle fartøjer med undtagelse af passagerskibe, når disse opererer i særlige områder omfattet af bilag IV til MARPOL-konventionen
                     
                  
                  
                     
                        Teknologi, drift og forvaltning
                     
                  
                  
                     
                        Bilag IV
                     
                  
                  
                     
                        EU-overensstemmelseserklæring i overensstemmelse med Europa-Parlamentets og Rådets direktiv 2014/90/EU
                           4
                         eller klassecertifikat. Desuden regelmæssig verifikation i drift foretaget af en uafhængig verifikator.
                     
                  
               
                     
                        Skibet udleder intet spildevand i havet og afleverer alt sit ubehandlede eller behandlede spildevand og/eller spildevandsslam til modtagefaciliteter i havne
                     
                  
                  
                     
                        Drift
                     
                  
                  
                     
                        Bilag IV
                     
                  
                  
                     
                        Affaldskvitteringer
                     
                  
               
                     
                        Genbrug og genanvendelse om bord
                     
                  
                  
                     
                        Drift og forvaltning
                     
                  
                  
                     
                        Bilag V
                     
                  
                  
                     
                        ISO 21070, Green Marine, ISO 14001-miljøledelsessystem.
                     
                  
               
            
            
         
         
            
                  
                     (1)
                  
                        Yderligere ordninger, ved hjælp af hvilke skibe kan påvise, at de lever op til kriterierne, kan accepteres.
               
               
                  
                     (2)
                  
                        Yderligere ordninger, ved hjælp af hvilke skibe kan påvise, at de lever op til kriterierne, kan accepteres.
               
               
                  
                     (3)
                  
                        Som defineret i Europa-Parlamentets og Rådets direktiv 2014/94/EU af 22. oktober 2014 om etablering af infrastruktur for alternative brændstoffer (EUT L 307 af 28.10.2014, s. 1).
               
               
                  
                     (4)
                  
                        Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF (EUT L 257 af 28.8.2014, s. 146).